QH เปิดตัว “คาซ่า ซิตี้ ดอนเมือง-ศรีสมาน” มูลค่า 1.5 พันลบ.ชูยอดขายทะลุเป้า
QH เปิดตัวทาวน์โฮม “คาซ่า ซิตี้ ดอนเมือง-ศรีสมาน" มูลค่าโครงการ 1.5 พันลบ. ชูยอดขายพุ่งทะลุเป้า
29 มิ.ย. 2559

บริษัท ควอลิตี้เฮ้าส์ จำกัด (มหาชน) หรือ QH เปิดเผยว่า บริษัทเปิดตัวโครงการทาวน์โฮมนวัตกรรมใหม่ “คาซ่า ซิตี้ ดอนเมือง-ศรีสมาน” เมื่อวันที่ 25-26 มิถุนายน 2559 ที่ผ่านมา ซึ่งได้รับการตอบรับจากลูกค้าอย่างล้นหลาม สามารถสร้างยอดขายได้เกินเป้าหมายที่วางไว้ ด้วยจุดเด่นของนวัตกรรมทาวน์โฮม “4G Smart Home” Great Location, Great Function, Great Energy Saving, Great Ozone ที่เหนือกว่าด้วยบ้านประหยัดพลังงานรุ่นใหม่ สิ่งอำนวยความสะดวกครบครัน ภายใต้สภาพโครงการที่พร้อมเข้าอยู่ โดดเด่นด้วยศักยภาพทำเลติดถนนใหญ่ ทั้งยังสามารถเดินทางสู่ใจกลางเมืองสะดวกสบาย ด้วยทางด่วนศรีสมาน ดอนเมืองโทลล์เวย์ และใกล้รถไฟฟ้าสายสีแดง (บางซื่อ-รังสิต-ธรรมศาสตร์) สถานีดอนเมือง ที่จะแล้วเสร็จในปี 2562
ทั้งนี้ “คาซ่า ซิตี้ ดอนเมือง-ศรีสมาน”ทาวน์โฮมนวัตกรรมใหม่ในเครือควอลิตี้เฮ้าส์ มีมูลค่าโครงการรวม 1,500 ล้านบาท จำนวน 401 ยูนิต บนพื้นที่โครงการกว่า 49 ไร่ ในราคาเริ่มต้น 3.25 ล้าน